
RAPORT DE SPECIALITATE
privind atribuirea cu contract de închiriere , pe o perioadă de 1 an   a spațiului  cu altă destinație situat în Timișoara , Str. 16 Decembrie 1989 , nr.15 către AGENŢIA NAŢIONALĂ ANTIDROG -CENTRUL REGIONAL DE PREVENIRE , EVALUARE ŞI CONSILIERE ANTIDROG TIMIŞOARA  

Prin cererea cu numărul  SC2020-010998/20.05.2020, Agenția Națională Antidrog, Centrul Regional de Prevenire, Evaluare și Consiliere Antidrog Timișoara a solicitat prelungirea contractului de închiriere nr. 1502/2007 a spațiului situat în Timișoara ,str. Vasile Alecsandri , nr.1 în suprafață de 51,07 mp, la un tarif de 2 euro/mp/lună , cu termen de valabilitate până la data de 30.06.2020.
Agenția Nationala Antidrog - Centrul Regional De Prevenire , Evaluare și Consiliere Antidrog Timisoara a solicitat prelungirea contractului de inchiriere nr.1502/14.06.2007  în termenul legal , având achitate la zi obligațiile fiscale către Primăria Municipiului Timișoara .
Având în vedere faptul că urmează să se reabiliteze clădirea din Timișoara Pața Libertății nr.1- Vasile Alecsandri nr.1 este necesară relocarea acestei entități juridice în alt spațiu .
          Solicitarea  cu numărul SC2020-010998/20.05.2020 Agenției Națională Antidrog, Centrul Regional de Prevenire, Evaluare și Consiliere Antidrog Timișoara, a fost analizată în ședința din 03.07.2020 a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.176/11.04.2019 , comisia hotărând predarea  spațiului deținut de Agenția Națională Antidrog, Centrul Regional de Prevenire, Evaluare și Consiliere Antidrog Timișoara din Timișoara str. Vasile Alecsandri nr.1, către Primăria Municipiului Timișoara și atribuirea cu contract de închiriere , pe o perioadă de 5 ani a spațiului situat în Timișoara ,str. 16 Decembrie 1989 ,nr.15 în suprafață de 65,50 m.p , la tariful stabilit prin  Raportul  de evaluare.
	În urma corespondenței purtate cu Agenția Națională Antidrog - Centrul Regional de Prevenire, Evaluare și Consiliere Antidrog Timișoara și a comunicării hotărârii comisiei SAD , prin adresa cu numărul SC2020-01957/19.08.2020 , Agenția ne comunică faptul că acceptă spațiul propus ,tariful de închiriere de 2 euro/lună/m.p și dorește încheierea contractului de închiriere pentru spațiul situat în  Timișoara , str. 16 Decembrie 1989 nr.15, pe o perioadă de un an , cu posibilitatea de prelungire prin act adițional .
	 Spațiul situat în Timișoara ,Str. 16 Decembrie 1989 , nr.15 a fost deținut până la data de 01.07.2020,  în baza contractului de administrare nr.2/17.10.2019 și a HCLMT nr. 475/26.09.2019, de către Direcția de Asistență Socială a Municipiului Timișoara ,care , prin adresa cu numărul CT2020-002441/30.06.2020, ne comunică faptul că a eliberat spațiul situat în Timișoara ,Str. 16 Decembrie 1989 , nr.15 și ne solicită revocarea HCLMT nr.475/26.09.2019 referitoare la transmitetrea dreptului de administrare asupra acestui spațiu , fapt pentru care am procedat la preluarea spațiului cu procesul verbal de predare –primire nr. CT2020-002441/01.07.2020 .
Spațiul situat în Timișoara , Bv. 16 Decembrie 1989, nr.15 are o suprafață de 65,5 m.p , fiind înscris  în cartea funciară a imobilului identificat cu CF nr. 5084 convertit în CF 402478-C1  și identificat drept unitatea individuală nr.13-CF individual nr. 402478-C1-U13 în proprietatea Primăriei Municipiului Timișoara, cu 6,23 % cpi și  44/707 m.p  teren în folosință , având numărul de inventar 3936 și valoarea de inventar 120964 lei  lei , fiind liber de sarcini . 
	Spațiul a fost verificat prin următorele adrese ale serviciilor de specialitate:
· Adresa  CT2020-2441/02.07.2020a Biroului Clădiri Terenuri I Est 
· Adresa CT2020-2441/10.07.2020 a Compartimentului Fond Funciar 
· Adresa CT2020-2441/07.07.2020 a Serviciului Juridic 
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale și necesitatea continuării activității de către Agenția Națională Antidrog, Centrul Regional de Prevenire, Evaluare și Consiliere Antidrog Timișoara apreciem că Proiectul de hotărîre privind atribuirea cu contract de închiriere , pe o perioadă de 1an  a spațiului  cu altă destinație situat în Timișoara , Str. 16 Decembrie 1989 , nr.15 către Agenţia Naţionala Antidrog,Centrul Regional De Prevenire , Evaluare Şi Consiliere Antidrog Timişoara   , îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

